# **Κωδικοποίηση του καταστατικού για τροποποίηση εταιρικής σχέσης στο Γ.Ε.ΜΗ.**

Το Επιμελητήριο Κέρκυρας ενημερώνει τα μέλη του ότι:

Κάθε τροποποίηση της εταιρικής σύμβασης εταιρικής σχέσης (ΟΕ, ΕΕ) πρέπει υποχρεωτικά να συνοδεύεται από κωδικοποίηση του καταστατικού [κωδικοποιημένο καταστατικό], προκειμένου να καταχωρηθεί στο ΓΕΜΗ (ΥΑ Κ1-884/2012, άρθρο 4 παρ. 1, ΦΕΚ 1420/12τ.Β'),

Το ίδιο ισχύει και για τις ΙΚΕ, σύμφωνα με το άρθρο 6 παρ. 2α Ν. 3419/05, όπως τροποποιήθηκε με το άρθρο 78 Ν.4314(ΦΕΚ 265/14, τ. Α').

Υπενθυμίζεται ότι για τις ΕΠΕ και ΑΕ η ανωτέρω υποχρέωση κωδικοποίησης προβλεπόταν ανέκαθεν από τις διατάξεις των Νόμων 3190/55 και 2190/20.

Εφιστάται η προσοχή των ενδιαφερομένων για την τήρηση της σχετικής υποχρέωσης, προκειμένου να γίνονται δεκτές οι τροποποιήσεις για καταχώρηση στο ΓΕΜΗ.